OpenLLM-France/wikimedia huggingface dataset:
# Frank de la Jungla

Frank de la jungla va ser un programa de televisió de la cadena Cuatro (propietat de Mediaset España), protagonitzat per Francisco Javier Cuesta Ramos (també conegut com a Frank Cuesta o Frank de la Jungla), veterinari i herpetòleg lleonès instal·lat a Bangkok (Tailàndia).
El 2010, els reporters del programa de Cuatro "Callejeros Viajeros" toparen amb Francisco Javier mentre rodaven una entrega del programa a Tailàndia. Frank va resoldre un problema que els membres de l'equip van tenir amb una serp. Els directius de la cadena, li oferiren presentar el seu propi programa: "Frank de la jungla".
El 8 de novembre de 2011, el seu innovador format televisiu va obtenir el Premi Ondas a la Innovació, que va recollir l'1 de desembre del mateix any.
El 25 de desembre de 2011 va estrenar-se un nou format del programa anomenat "La selva en casa", ambientat a Espanya.
L'11 de novembre de 2012 s'estrenà la tercera temporada de "Frank de la Jungla" al canal Cuatro.
El 21 de desembre de 2012, Frank Cuesta va deixar el seu programa "Frank de la jungla" i "La selva en casa", ja que estava cansat d'estar a la TV. Frank va acomiadar-se de l'audiència el gener de 2013. Va declarar a Twitter:
| « | Han bastado 5 días en la selva para tomar la decisión... Disfrutad de los 4 últimos episodios de Frank de la Jungla en enero... porque no habrá más | » |
Actualment (2013) el mateix Frank grava, edita i presenta el seu propi canal de Youtube on segueix divulgant els seus coneixements sobre animals.

## Referències

* ↑ Frank Cuesta, el pollastre de Lleó El Periódico
* ↑ Lista de premiados Arxivat 2020-03-08 a Wayback Machine. Premios Ondas.
* ↑ 'La selva en casa', el nuevo programa de Frank Cuesta para Cuatro Formulatv
* ↑ «Frank Cuesta abandona el "hipócrita mundo de la tele": "Ya no me divierto"». Arxivat de l'original el 2013-05-03. [Consulta: 19 abril 2013].
* ↑ Canal de Frank Cuesta a Youtube

## Enllaços externs

* Web oficial del programa a Cuatro.com
# Tomás de Berlanga

Fra Tomás de Berlanga, nascut Tomás Martínez Gómez (o Enriquez Gómez) (Berlanga de Duero, Castella, 1487 - Berlanga de Duero, 8 d'agost de 1551) fou el quart bisbe de Panamà. Fou el descobridor accidental de les illes Galápagos.
Fra Tomàs de Berlanga va néixer a Berlanga de Duero en el si d'una modesta família de pagesos. Va a estudiar al Burgo de Osma, per passar posteriorment al convent de San Esteban, Salamanca. Un cop preparat per enfrontar-se a les tasques dels dominics, el 1508 professà i continuà la seva preparació humanística, a més d'instruir-se en temes geogràfics, nàutics i de ciències naturals que li valdrien en els seus viatges pel Nou Món. El 1510 embarcà cap a la 'Hispaniola formant part de la segona expedició dominica, i poc després és escollit com a prior al convent de Santo Domingo.
Entre 1531 i 1545 es va fer càrrec del bisbat de Panamà i abans del seu nomenament havia estat enviat a Mèxic com a Viceprovincial del seu orde. El 1533 fou nomenat conseller de la Corona Espanyola i el 1535, i com a llegat regi, viatjava fins a Lima per intervenir sobre les disputes que sostenien Diego de Almagro i Francisco Pizarro sobre els límits de les seves respectives governacions.
En el viatge oficial que el va dur a Lima, una calma absoluta i els corrents marins van apartar-lo de la seva ruta fins a trobar-se amb un arxipèlag, al qual fra Tomás de Berlanga batejaria com a "illes Galápagos", per la quantitat de grans tortugues que hi havia. El descobriment i descripció d'aquestes illes fou comunicat a Carles V des de la ciutat de Portoviejo, que un any abans havia estat fundada per Francisco Pacheco, per ordre de Diego de Almagro.
En renunciar al bisbat de Panamà se'n tornà al seu poble natal, on morí el 8 d'agost de 1551. Fou enterrat a la capella major de la col·legiata de Berlanga.

## Referències

* ↑ Fray Tomas de Berlanga - Catholic Encyclopedia
* ↑ Markham, Clements R. Discovery of the Galapagos Islands (Proceedings of the Royal Geographical Society, Vol. XIV, maig 1892, pp. 314–16).

## Bibliografia

* Mendiburu, Manuel de. Diccionario Historiográfico del Perú, Imprenta de José F. Solis, Lima 1876.
# Fruithurst

Fruithurst és un poble del Comtat de Cleburne a l'estat d'Alabama (Estats Units d'Amèrica).

## Demografia

Segons el cens del 2000, Fruithurst tenia 270 habitants, 107 habitatges, i 74 famílies. La densitat de població era de 102,2 habitants/km².
Dels 107 habitatges en un 30,8% hi vivien nens de menys de 18 anys, en un 53,3% hi vivien parelles casades, en un 10,3% dones solteres, i en un 30,8% no eren unitats familiars. En el 28% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,93.
Per edats la població es repartia de la següent manera: un 20,4% tenia menys de 18 anys, un 12,6% entre 18 i 24, un 24,4% entre 25 i 44, un 27,8% de 45 a 60 i un 14,8% 65 anys o més.
L'edat mediana era de 38 anys. Per cada 100 dones hi havia 98,5 homes. Per cada 100 dones de 18 o més anys hi havia 87 homes.
La renda mediana per habitatge era de 27.813 $ i la renda mediana per família de 31.667 $. Els homes tenien una renda mediana de 22.188 $ mentre que les dones 16.250 $. La renda per capita de la població era de 18.130 $. Aproximadament el 17% de les famílies i el 17,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Frontera entre la Xina i el Kirguizstan

La frontera entre la República Popular de la Xina i el Kirguizstan és la frontera de 1.063 kilòmetres en sentit sud-oest a nord-est que separa sud-oest de la República Popular de la Xina (prefectura autònoma kirguís de Kizilsu a la regió autònoma de Xinjiang) de l'est del Kirguizstan (províncies d'Issik Kul, Narín i Oix). Fou establerta com a frontera internacional amb la dissolució de la Unió Soviètica en 1991.
El traçat comença al trifini d'ambdós països amb Tadjikistan i acaba en el mateix punt amb Kazakhstan. La frontera és una serralada anomenada Tian Shan. Xina i el Kirguizstan demarcaren llurs fronteres en 1996.

## Passos fronterers

Actualment hi ha dos punts de pas: el pas de Torugart (3.752 metres) i Erketx-Tam. Tots dos són accessibles per a vehicles i s'han utilitzat durant l'antiguitat. Històricament, també s'ha utilitzat el pas de Bedel, més a l'est de les muntanyes de Tian Shan.

## Referències

* ↑ «Kirguizstan». The World Factbook. Central Intelligence Agency.
* ↑ Boris Z. RumerCentral Asia at the End of the Transition, p. 136-137
* ↑ 中华人民共和国和吉尔吉斯共和国关于中吉国界的协定 (en xinès). Viquitexts, 1996-07-04.
# Fístula anal

La fístula anal és una comunicació anormal crònica entre la superfície epitelialitzada del canal anal i generalment la pell perianal. Una fístula anal es pot descriure com un túnel estret amb la seva obertura interna al canal anal i la seva obertura externa a la pell prop de l'anus. Les fístules anals solen aparèixer en persones amb antecedents d'abscessos anals. Es poden formar quan els abscessos anals no es curen correctament.
Les fístules anals s'originen a partir de les glàndules anals, que es troben entre l'esfínter anal intern i l'extern i drenen al canal anal. Si la sortida d'aquestes glàndules es bloqueja, es pot formar un abscés que pot arribar a estendre’s fins a la superfície de la pell. El tracte format per aquest procés és una fístula.
Els abscessos poden repetir-se si la fístula es tanca, cosa que permet l'acumulació de pus. Després es pot estendre de nou a la superfície, repetint el procés.
Les fístules anals per si mateixes generalment no perjudiquen, però poden ser molt doloroses i poden ser irritants a causa del drenatge del pus (també és possible que les femtes formades passin per la fístula). A més, els abscessos recurrents poden provocar una morbiditat significativa a curt termini pel dolor i, sobretot, crear un punt de partida per a la infecció sistèmica.
El tractament, en forma de cirurgia, es considera essencial per permetre el drenatge i prevenir la infecció. La reparació de la fístula es considera un procediment electiu pel qual molts pacients opten per les molèsties, sobretot per les associades a una fístula de drenatge actiu.

## Referències

* 1 2 3 4 5 «Anorectal Fistula».
* ↑ «Anorectal sinuses and fistulae». Arxivat de l'original el 2018-06-05.
* 1 2 «Colorectal Surgery – Anal Fistula». Arxivat de l'original el 2016-07-13.
* ↑ Mappes, H. J.; Farthmann, E. H.. Anal abscess and fistula (en anglès). Zuckschwerdt, 2001-01-01.
# Toquí pàl·lid

El toquí pàl·lid (Atlapetes pallidiceps) és un ocell de la família dels passerèl·lids (Passerellidae).

## Descripció

És més aviat de color terrós en comparació amb altres toquís i millor identificat per la corona i la gola pàl·lides, taques fosques a la cara i taques blanques a l'ala. Normalment es manté a prop de terra en boscos secs i matolls i de vegades s'alimenta a terra. De vegades visita menjadores dins de la Reserva de Yunguilla.

## Habitat

Habita zones àrides amb matolls dels Andes, al sud-oest de l'Equador. Es localitza en zones esllavissades de terra i camps en guaret en regeneració a cotes d'entre 1.650 i 1.950 metres. Es concentra a la vall de Yunguilla prop de Girón, Azuay on abunda el matoll baix, petites clarianes i àrees de bambú Chusquea. L'espècie, que sovint es veu en parelles alimentant-se a menys de 2 metres del sòl, col·loca estratègicament els nius en matolls de petits arbustos o bambú. Limitat al drenatge del riu Jubones a Azuay i Loja, al sud de l'Equador, el toquí pàl·lid es manté principalment localitzat dins dels pegats identificats, emfatitzant la seva especificitat d'hàbitat.

## Conservació

El toquí pàl·lid està classificat com a en “perill d'extinció”, amb menys de 250 individus madurs. Els esforços de conservació entre 2003 i 2012 van provocar un augment de la població però l'espècie continua en un estat precari. Una disminució de les tasques de conservació pot conduir a l'elevació a “en perill crític”. Malgrat una població estable, els esforços que es fan en l'actualitat són crucials per a la supervivència i la possible recuperació d'aquesta espècie.

## Amenaces

El toquí pàl·lid s'enfronta a amenaces significatives, en particular el parasitisme de posta per part del vaquer lluent (Molothrus bonariensis) amb una taxa de parasitisme del 42% l'any 2002 (Schmidt and Schaefer 2003; Oppel et al. 2004). El control reeixit de les valls des del 2003 ha impactat positivament la població. L'espècie és vulnerable als incendis, la qual cosa redueix la supervivència dels adults i està potencialment amenaçada per les sequeres, ja que la disponibilitat d'aigua influeix en la supervivència dels adults.

## Referències

* ↑ «Toquí pàl·lid». Cercaterm. TERMCAT, Centre de Terminologia. Rev. 10/02/2023(català)
* ↑ «Pale-headed Brushfinch» (en anglès). eBird. [Consulta: 24 gener 2024].
* 1 2 3 (en anglès) Atlapetes pallidiceps: BirdLife International: The IUCN Red List of Threatened Species 2020, 12-08-2020. DOI: 10.2305/iucn.uk.2020-3.rlts.t22721487a181562033.en.
* ↑ Oppel, Steffen; Schaefer, H. Martin; Schmidt, Veronika. «Cowbird parasitism of Pale-headed Brush-finch Atlapetes pallidiceps: Implications for conservation and management» (en anglès). vol. 14 p. 63-75. Bird Conservation International, 01-04-2004. [Consulta: 24 gener 2024].
# Tossal Gros (Sarroca de Bellera)

El Tossal Gros, és un cim de 1.476,4 metres d'altitud situat al sud-oest del terme municipal de Sarroca de Bellera, al Pallars Jussà, prop de l'antic terme entre aquest municipi, i els dos antics municipis ribagorçans de Benés, actualment agregat a Sarroca de Bellera, i Viu de Llevata, actualment agregat al municipi de l'Alta Ribagorça del Pont de Suert. És al sud del Tossal de Prat d'Hort, a ponent de Castellgermà i al nord-oest de Xerallo.
# Tramlink ruta 4

Tramlink ruta 4 és una ruta proposada, que passaria a ser la quarta ruta de la xarxa de Tramlink al sud de Londres. La ruta seria operada per Tramtrack Croydon i FirstGroup en nom de Transport for London (TfL).

## Enllaços externs

* Trams. Transport for London
* The Unofficial Croydon Tramlink Site
# Fàbrica Vella (Súria)

La Fàbrica Vella és una obra de Súria (Bages) protegida com a bé cultural d'interès local.

## Descripció

Edifici situat a la zona de Sant Sebastià, a la part oriental del riu Cardener. Es tracta d'un antic molí, convertit posteriorment en fàbrica. És una construcció de planta rectangular, de dos cossos i en forma de L. Es poden diferenciar etapes constructives degut al canvi de material i a la remunta del darrer pis. Cal destacar alguns elements arquitectònics com l'heterogeneïtat d'obertures amb arcs de descàrrega de maó, la doble arcada o les dues capelletes (una tapiada) de la façana nord - occidental.

## Història

L'any 1705 es va iniciar la construcció d'un molí paperer a Súria: el molí dels Alsina. Des de l'any 1740 trobem paper amb la filigrana dels Alsina. De fet es tractava d'un conjunt de molins on hi havia també un molí de farina i un de sal. Durant la primera guerra carlina el molí va patir importants desperfectes. El 1850 les obres no s'havien fet tal com eren pactades, i va haver-hi desavinences entre l'arrendatari i Cristòfol Muncunill i Alsina, hereu del patrimoni dels Alsina. La fàbrica es va construir damunt l'antic molí fariner, i la nau del molí paperer es va sobrealçar i es va convertir en habitatges per al personal de la fàbrica. El 14 de gener de 1925 un gran incendi va destruir la nau tèxtil, tot i que va respectar el bloc de pisos on hi havia el molí paperer, i va suposar el tancament definitiu de la fàbrica.

## Referències

* 1 2 «Fàbrica Vella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 agost 2017].
# Treballador de coll blanc

Un treballador de coll blanc és una persona que realitza treballs professionals, directius o administratius.
El treball en coll blanc es pot realitzar en una oficina o en un altre entorn administratiu. El coll blanc inclou la gestió empresarial, atenció al client, investigació de mercats, finances, enginyeria, investigació operativa, màrqueting, tecnologia de la informació, treball en xarxa, advocats, professionals mèdics, relacions públiques, professionals del talent, arquitectes, disseny gràfic, corredors de borsa, comptabilitat, auditor, actuari, professionals de la duana, recerca i desenvolupament i contractació. Altres tipus de treballs són els d'un treballador de coll blau, la feina del qual requereix treballador manual i un treballador de coll rosa, el treball de la qual està relacionat amb la interacció amb el client, entreteniment, vendes o qualsevol altre treball orientat al servei.
Moltes ocupacions combinen categoritzacions blaves, blanques i rosades (de serveis) de la indústria.

## Etimologia

El terme es refereix a les camises de vestir de color blanc dels treballadors d'oficines, que són habituals durant la major part dels segles XIX i XX als països occidentals, a diferència dels vestits blaus portats per molts treballadors manuals.
El terme "coll blanc" se li atribueix a Upton Sinclair, un escriptor nord-americà, en relació amb els treballadors clergues, administratius i de gestió contemporanis durant els anys 30, encara que les referències al treball de coll blanc apareixen cap el 1935. Es considera que els empleats de coll blanc són altament educats en comparació amb el collar blau.

## Demografia

El que antigament era una minoria a les societats agràries i industrials primerenques, actualment els treballadors de coll blanc s'han convertit en una majoria als països industrialitzats a causa de la modernització i la subcontractació de llocs de treball de fabricació.

## Efectes de la salut

Es creu que la menor activitat física entre els treballadors de coll blanc és un factor clau per l'increment de les condicions de vida relacionades amb l'estil de vida, com ara la fatiga, l'obesitat, la diabetis, la hipertensió, el càncer i les malalties del cor. Les intervencions en el lloc de treball, com ara activitats alternatives a les estacions de treball, taules per treballar dempeus, promoció de l'ús d'escales, es troben entre les mesures que s'implementen per contrarestar els danys dels entorns de treball sedentaris.

## Referències

* 1 2 Van Horn, Carl. Work in America: M-Z. CA, USA: ABC-Clio Ltd, 2003, p. 597. ISBN 9781576076767.
* ↑ Oxford English Dictionary, 3rd edition. Electronically indexed online document. White collar, usage 1, first example.
* ↑ «Occupational Medicine» (en anglès). occupational Medicine, Volum 64, Issue 1, gener 2014, Pages 8–12, 26-11-2013. DOI: 10.1093/occmed/kqt136. [Consulta: 16 desembre 2022].

## Vegeu també

* Delicte de guant blanc

## Bibliografia

* Mills, Charles Wright. White Collar: les classes mitjanes americanes, en sèrie, Galaxy Book [s]. Nova York: Oxford University Press, 1956. NB : "Publicat per primera vegada [en] el 1951."
# Geotrichum

Geotrichum és un gènere cosmopolita de fongs que es troben al sòl, l'aigua, l'aire i en els residus i també en les plantes, els cereals i els productes lactis; també es troba en la flora humana normal i aïllat de les escopinades i les femtes. Va ser descrit el 1809 per Johann Heinrich Friedrich Link.
El gènere Geotrichum inclou diverses espècies: la més comunes són Geotrichum candidum, Geotrichum clavatum i Geotrichum fici aquesta darrera espècie fa una olor intensa similar a la pinya americana o ananàs.
S'han identificat soques semblants a llevats i a floridures.

## Referències

* ↑ J.W. Carmichael (1957) "Geotrichum candidum", Mycologia, Vol. 49, No. 6, Nov. - Dec., 1.
* ↑ Gente S, Desmasures N, Jacopin C, et al. «Intra-species chromosome-length polymorphism in Geotrichum candidum revealed by pulsed field gel electrophoresis». Int. J. Food Microbiol., 76, 1-2, juny 2002, pàg. 127–34. DOI: 10.1016/S0168-1605(02)00023-5. PMID: 12038569.
# Geotrypetes seraphini

Geotrypetes seraphini, també anomenada cecília de Gabon és una espècie d'amfibi sense pates de la família dels dermophiidae. Va ser descrit Caecilia seraphini per André Duméril el 1859.
És una espècie que viu al sòl que es troba als boscos de terra baixa. També viu en plantacions de fruites, horts rurals i boscos secundaris; els camps d'arròs i els pobles són hàbitat marginal. És vivípar i no depèn de les masses d'aigua per a la reproducció.

## Distribució

Des de l'est de Sierra Leone i la costa de Libèria i el sud de Guinea passant pel sud de Costa d'Ivori fins al sud de Ghana; el sud de Nigèria i el Camerun al sud a través de Guinea Equatorial i Gabon fins a l'oest i el sud de la República del Congo; Bioko; presumiblement també a l'enclavament de Cabinda d'Angola i possiblement a l'extrem occidental de Dem. Rep. Congo.

## Referències

* ↑ Duméril, Auguste Henri André «Reptiles et poissons de l'Afrique occidentale. Étude précédée de considérations générales sur leur distribution géographique» (en francès). =Archives du Muséum d'Histoire Naturelle. Muséum d'Histoire naturelle, 10, 1860, pàg. 138-268.
* ↑ SSC Amphibian Specialist Group «Gaboon Caecilian Geotrypetes seraphini» (en anglès). Llista Vermella de la UICN, 2019. DOI: 10.2305/IUCN.UK.2019-1.RLTS.T59557A16957715.en.
* ↑ Frost, Darrel R. «Geotrypetes seraphini (Duméril, 1859)» (en anglès). Amphibian Species of the World: an Online Reference, 2022. DOI: 10.5531/db.vz.0001.
# GPP

GPP té els següents significats:
* Gran Pol Patriòtic, partit polític de Veneçuela
* Gent per Pollença, agrupació d'electors d'àmbit municipalista de Pollença, a Mallorca
* Partit de Poble Gambià (del seu nom en anglès Gambian People's Party), partit polític històric de Gàmbia
* Grup Parlamentari Popular, agrupament dels diputats del Partit Popular al Congrés dels Diputats d'Espanya
* Guerra Popular Perllongada, tàctica de guerrilla proposada per Mao Zedong
* Difosfat de geranil (del seu nom en anglès Geranyl PyroPhosphate), compost orgànic organofosforat
* Psoriasi pustulosa (del seu nom en anglès Generalized Pustular Psoriasis), forma de psoriasi amb aparició de pústules
* Producció primària bruta (del seu nom en anglès Gross Primary Production), valor de la producció primària abans de descomptar l'energia de la respiració de les plantes
* Compra verda (del seu nom en anglès Green Public Procurement), contractació pública basada en la sostenibilitat
* General purpose preprocessor, processador de macros no lligat a un programari concret
* 3GPP també és l'acrònim de 3rd Generation Partnership Project, associació pel desenvolupament de 3G en la telefonia mòbil
# Thyatira (lepidòpter)

Thyatira és un gènere de papallones nocturnes de la subfamília Thyatirinae de la família Drepanidae.

## Taxonomia

* Thyatira batis (Linnaeus, 1758)
* Thyatira bodemeyeri Bang-Haas, 1934
* Thyatira brasiliensis Werny, 1966
* Thyatira casta Felder, 1874
* Thyatira cognata Warren, 1888
* Thyatira delattini (Werny, 1966)
* Thyatira dysimata West, 1932
* Thyatira florina (Gaede, 1930)
* Thyatira hedemanni (Christoph, 1885)
* Thyatira mexicana Edwards, 1884
* Thyatira philippina Laszlo, G. Ronkay, L. Ronkay & Witt, 2007
* Thyatira staphyla Dognin, 1890
* Thyatira tama Schaus, 1933
* Thyatira vicina Guenée, 1852

## Espècies antigues

* Thyatira rubrescens Werny, 1966

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Thyatira» (en anglès). The Global Lepidoptera Names Index [Natural History Museum], 2003.
# Gai (desambiguació)

«Gai» té aquests significats:
* Gai, referit a home homosexual
* Mestre en Gai Saber, títol atorgat als Jocs Florals
* Gai (jurista) o Gaius, jurista romà
* Gai (retòric) (Caius) retòric grec
* Gai (filòsof) (Caius) filòsof platònic romà
* Gai (prevere) (Caius) prevere de Roma i bisbe dels gentils
* Gai (papa), papa de l'església catòlica
* Gai Antisti Vet, diversos personatges
* Gai Atili Serrà, diversos personatges
* Gai Aureli Cotta, diversos personatges
* Gai Calpurni Pisó, diversos personatges
* Gai Calvisi Sabí, diversos personatges
* Gai Cassi Longí, diversos personatges
* Gai Claudi Marcel, diversos personatges
* Gai Claudi Pulcre, diversos personatges
* Gai Canuleu, diversos personatges
* Gai Duili, diversos personatges
* Gai Escriboni Curió, diversos personatges
* Gai Fabrici Luscí, diversos personatges
* Gai Fanni, diversos personatges
* Gai Fanni Estrabó, diversos personatges
* Gai Flamini, diversos personatges
* Gai Flavi Fímbria, diversos personatges
* Gai Fonteu Capitó, diversos personatges
* Gai Fulvi Flac, diversos personatges
* Gai Fundani, diversos personatges
* Gai Furi Pacil, diversos personatges
* Gai Furni, diversos personatges
* Gai Herenni, diversos personatges
* Gai Juli Cèsar, diversos personatges
* Gai Juli Jul, diversos personatges
* Gai Juni Silà, diversos personatges
* Gai Licini Nerva, diversos personatges
* Gai Licini Sacerdot, diversos personatges
* Gai Livi Salinator, diversos personatges
* Gai Marci Fígul, diversos personatges
* Gai Memmi, diversos personatges
* Gai Meni, diversos personatges
* Gai Nauci Rutil, diversos personatges
* Gai Norbà Flac, diversos personatges
* Gai Octavi, diversos personatges
* Gai Oppi, diversos personatges
* Gai Peteli Libó Visol, diversos personatges
* Gai Petroni, diversos personatges
* Gai Semproni Tudità, diversos personatges
* Gai Servili, diversos personatges
* Gai Sili, diversos personatges
* Gai Sulpici Gal, diversos personatges
* Gai Sulpici Galba, diversos personatges
* Gai Tici, diversos personatges
* Gai Valeri Flac, diversos personatges
* Gai Valeri Potit, diversos personatges
* Gai Verres, diversos personatges
* Gai Visel·li Varró, diversos personatges